CELEX: 32017R1941
Language: sl
Date: 2017-10-24 00:00:00
Title: Uredba Komisije (EU) 2017/1941 z dne 24. oktobra 2017 o spremembi Priloge II k Uredbi (ES) št. 66/2010 Evropskega parlamenta in Sveta o znaku EU za okolje (Besedilo velja za EGP. )

25.10.2017   
            
            
               SL
            
            
               Uradni list Evropske unije
            
            
               L 275/9
            
         UREDBA KOMISIJE (EU) 2017/1941
   z dne 24. oktobra 2017
   o spremembi Priloge II k Uredbi (ES) št. 66/2010 Evropskega parlamenta in Sveta o znaku EU za okolje
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 15 Uredbe,
   ob upoštevanju naslednjega:
   
               (1)
            
            
               Uredba (ES) št. 66/2010 vsebuje splošne smernice v zvezi z obliko logotipa znaka EU za okolje. Posebne smernice bodo zapisane v ločenem dokumentu po posvetovanju s pristojnimi organi v državah članicah in Odborom EU za znak za okolje.
            
         
               (2)
            
            
               Ukrepi iz te uredbe so v skladu z mnenjem odbora, ustanovljenega s členom 16 Uredbe (ES) št. 66/2010 –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 66/2010 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. oktobra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 27, 30.1.2010, str. 1.
   
      PRILOGA
      „
            PRILOGA II
            
               Oblika znaka EU za okolje
            
            Znak EU za okolje ima naslednjo obliko:
            
                         
                     
                     
                        Znak
                        
                           
                     
                  
                         
                     
                     
                        Neobvezna oznaka s prostorom za besedilo (možnost za izvajalca, da uporabi prostor, namenjen besedilu, in uporabi besedilo, ki je določeno v merilih za skupino proizvodov):
                        
                           
                     
                  
                         
                     
                     
                        Na proizvodu mora biti navedena tudi številka registracije znaka EU za okolje. Ta ima naslednjo obliko:
                        
                           
                        Pri tem se ‚xxxx‘ nanaša na državo registracije, ‚yyy‘ na skupino proizvodov, ‚zzzzz‘ pa na številko, ki jo je izdal pristojni organ.
                     
                  Po posvetovanju z Odborom Evropske unije za znak za okolje bo Evropska komisija v ločenem dokumentu posredovala dodatna navodila glede oblike in uporabe logotipa znaka EU za okolje.
         “